《声声慢 春淮晚步》
清代·庄棫

朱栏人倚，绿水舟横，销魂只有秦淮。暮雨朝云，让谁点缀阳台。

长堤柳枝渐绿，似佯羞、乱颤瑶钗。愁未遣，又眉弯新月，暗逐人来。

知否城闉将晚，过钿车偏送，塘外轻雷。障面飞花，纱窗幂雾疑开。

游鱼翠澜漫搅，且勾留、衫影徘徊。春自远，背东风、香沁碧苔。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。